Diamond DA42

Diamond DA42 Twin Star կամ պարզապես Diamond DA42, ավստրիական Diamond Aircraft Industries ընկերության նախագծած թեթև բազմաֆունկցիոնալ ինքնաթիռ։ Այն իրենից ներկայացնում է երկշարժիչանի չորստեղանի ինքնաթիռ։
Ինքնաթիռն առաջին թռիչքը իրականացրել է 2002 թվականին։ Նախագծվել է Diamond DA40-TDI ինքնաթիռի հիման վրա։ Հավաքված էհիմնականում կոմպոզիտային նյութերից, որոնք պատրաստված են պլաստմասայից։ Դիզելային շարժիչով առաջին ինքնաթիռն է, որը կատարել է թռիչք Ատլանտյան օվկիանոսում՝ թռչելով Կանադայից դեպի Պորտուգալիա։ Թռիչքի տևողությունը եղել է 28 ժամ միջինը մեկ ժամում 11,2 գալոն վառելիքի ծախսով։ Ինքնաթիռը, որպես օդային տաքսի, սերտիֆիկատ է ստացել 2004 թվականի մայիսին։


== Բնութագիր ==
Շարժիչները՝ 2-շարժիչանի։ Հնարավոր է հավաքման երեք տարբերակ՝
2 Thielert Aircraft Engines և Thielert Centurion դիզելային շարժիչներ յուրաքանչյուրը 135 լ/վ. հզորությամբ (DA42 TDI մոդիֆիկացիա),
2 Austro Engine AE 300 տուրբոդիզելային շարժիչ 168 լ/վ. հզորությամբ (DA42 NG մոդիֆիկացա),
2 Lycoming I0-360 բենզինային շարժիչ 180 լ/վ. հզորությամբ (DA42 L360 մոդիֆիկացիա),
Նստատեղերի քանակը՝ նախատեսված է 4 հոգու համար (1 օդաչու և 3 ուղևոր կամ 2 օդաչու և 2 ուղևոր)։


=== Չափսեր ===
Ինքնաթիռի երկարությունը 8,56 մ է։
Բարձրությունը՝ 2,49 մ։
Թևերի բացվածքը 13,55 մ։


=== Կշիռ և տարողություն ===
Դատարկ ինքնաթիռի քաշը կազմում է 1251 կգ։
Ընդունված տարողունակությունը կազմում է 532 կգ։
Թռիչքի առավելագույն տարողունակությունը կազմում է 1783 կգ։


=== Թռիչքային տվյալներ ===
Կրեյսերային արագությունը 277 կմ/ժ է։
Թռիչքի երկարությունը 1475 կմ է։
Առավելագույն բարձրությունը 5480 մ է։


== Տեսակներ և մոդիֆիկացիաներ ==
DA42 MPP ինքնաթիռ. նախատեսված է օդային լուսանկարչության և տեսանկարահանման, ինչպես օդային հետախուզության համար։2010 թվականին իսրաելական Aeronautics Defense Systems ընկերությունը ներկայացրեց Dominator XP անօդաչու թռչող սարք, որը պատրաստվել էր DA42 ինքնաթիռի հիմքի վրա։


== Օգտագործվում է ==
 Ուկրաինա - 2010 թվականի դեկտեմբերիին Ուկրաինան Ավստրիայից գնեց երեք Diamond DA 42М-NG ինքնաթիռներ ուկրաինական սահմանապահ ծառայության համար։ 2015 թվականի դեկտեմբերին Ուկրաինայի սահմանապահ ուժերին փոխանցվեցին ևս երկու DA42 ինքնաթիռներ, որոնք նախկինում օգտագործվում էին Կիրովոգրադի ազգային ավիացիոն թռիչքային համալսարանի կողմից
Կաղապար:Դրոշավորում/Թայլանդ
 Թուրքմենստան - մեկ DA-42 ինքնաթիռ օգտագործվում է երկրի սահմանապահ զորքերի կողմից։
 Արգենտինա - 3 DA-42M ինքնաթիռ
 Գանա - 2 DA42M և 1 DA42 ինքնաթիռ
 Ճամայկա
 Նիգեր - 2 DA42M ինքնաթիռ
 Ռուսաստան - 2 DA-42M-NGs
 Թաիլանդ - 7 ինքնաթիռ
 Շվեյցարիա - մեկ ինքնաթիռ
 Թուրքմենստան - 5 DA-42MPP Guardian ինքնաթիռ


== Աղետներ ==
2012 թվականի մայիսի 29-ին Diamond DA42 ինքնաթիռը թռիչքից մի քանի րոպե անց Գերմանիայի հյուսիսում վթարի է ենթարկվում։ Ինքնաթիռում եղել են Շվեյցարիայի չորս քաղաքացի, որոնցից երկուսը զոհվել են՝ (58-ամյա տղամարդ, ով հավանաբար եղել է օդաչուն և 54-ամյա կին)։ Ինքնաթիռի մյուս երկու ուղևորները հոսպիտալացվել են, որոնցից մեկը ծանր վիճակում։ Նախնական տվյալներով վթարը տեղի է ունեցել ինքնաթիռի տեխնիկական անսարքության պատճառով։
2012 թվականի հուլիսի 4-ին Ուկրաինայի Անդրկարպատյան մարզի Վելիկոբերեզնյայի շրջանի Ռուսկիհ Մոչար գյուղի տարածքում վթարի է ենթարկվում Ուկրաինայի սահմանապահ ծառայության Օդեսայի էսկադրիլիայի հարավային շրջանային ծառայության DA-42 ինքնաթիռը:Ինքնաթիռում էին գտնվում Օդեսիայի էսկադրիլիայի շտաբի ետ Վիտալի Մամոնտովը, շտուրման Ալեքսանդր Լյուսենկոն և բորտօպերատոր Կոնստանտին Օգոլյոկը, ովքեր բոլորը զոհվում են։
2014 թվականի հոկտեմբերի 22-ին Միջերկրական ծովի օդային տարածքում՝ Կիրպոսի և Լիբանանի միջև օդաչուն հայտնում է ինքնաթիռում տեխնիկական խնդիրների առկայության մասին և (40 nm от аэропорта Ларнаки) Պաֆոս-Բեյրութ թռիչքի ընդհատման և Լառնակա վերադառնալու մասին։ Հետագա զեկուցումներ չեն եղել։ Շրջադարձից հետո ինքնաթիռը կտրուկ կորցնում է բարձրությունը 9000 ֆունտից իջնելով 6000 ֆունտ և անհետանում ռադարներից։ Նույն օրը հայտնաբերվում են ինքնաթիռի մասերը, իսկ հաջորդ օրը՝ ուղևորների դիակները։ Ինքնաթիռում էին գտնվում Կիպրոսի քաղաքացի հրահանգիչ-օդաչու Ավգուստինոս Ավգուստին և Լիբանանի քաղաքացի օդաչու Գեորգի Օբագին։


== Ծանոթագրություններ ==


== Արտաքին հղումներ ==
Ինքնաթիռի մասին տեղեկություններ արտադրող ընկերության կայքում: Archived 2009-12-16 at the Wayback Machine.(անգլ.)